# **DECIZIA ETAPEI DE ÎNCADRARE**

## Nr. număr din zz.ll.aaaa

PROIECT

Ca urmare a solicitării de emitere a acordului de mediu adresate de **ENEL DISTRIBUTIE DOBROGEA SA**, cu sediul în Str. NICOLAE IORGA, Nr. 89A, Constanţa , Judetul Constanţa, prin **SC ENERGY GROUP SRL TULCEA**, cu adresa 387/15.12.2016 , înregistrată la APM Tulcea cu nr. 13587/15.12.2016, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Tulcea decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 07.03.2017, că proiectul **“RACORDARE LA RETEAUA ELECTRICA FERMA AGRICOLA –AEE CONTAINER+MODUL PIVOT IRIGATIE BAZA SINOE” – SC LTA MONDIAL SRL”** propus a fi amplasat în jud.Tulcea, extravilan com.Baia nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 1) proiectul se încadrează în prevederile Hotărârii Guvernului nr. 445/2009, anexa nr.2, punctul 3 lit. b) *transportul energiei electrice prin cabluri aeriene;*

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

proiectul propus **intra** sub incidenta art. 28 din Ordonanta de urgenta a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) *privind regimul ariilor naturale protejate, conservarea habitatelor naturale, a florei si faunei salbatice, cu modificarile si completarile ulterioare,*deoarece amplasamentul proiectului se afla in aria naturala protejata **ROSPA0031 Delta Dunarii si Complexul Razim – Sinoe.**

 2**) Caracteristicile proiectului:**

 a)Mărimea proiectului:

LTA MONDIAL a solicitat întocmirea unei documentaţii pentru **“Racordare la reteaua electrica Ferma Agricola- AEE Container + Modul pivot irigatie- Baza Sinoe”**

Pe proprietatea investitorului, la cca. 6 m de stalpul nr.16 existent al LEA 20 kV 1901 Baia CT se va planta un stalp nou proiectat, tip 12F27, echipat cu separator tripolar de exterior montaj orizontal.

 La cca 7 m de stalpul nou proiectat, pe stalpul existent la 1,5 m fata de nivelul solului, se va monta o cutie de distributie 0,4 kV securizata, din policarbonat, antivandalism, opac, armat cu fibra de sticla, cu doua compartimente distincte: compartiment ENEL prevazut cu intrerupator 80A si compartiment abonat prevazut cu intrerupator 40A.

 Se va realiaza racordul aerian nou, in lungime totala de 6 m cu conductor Ol-Al 70/12, intre stalpul nr. 16 existent al LEA 1901 si stalpul nou proiectat echipat cu separator .

Conform avizului tehnic de racordare, in apropiere de obiectiv se afla LEA 20 kV 1901 Baia CT instalatii electrice ce intră în gestiunea s.c. ENEL Distribuţie Dobrogea s.a..

Conform avizului tehnic de racordare, alimentarea cu energie electrica a obiectivului Ferma agricola - AEE container + modul pivot irigare, presupune executie racord aerian nou in lungime de 6 ml, alimentat din stalp de racord numarul 16, al LEA 20 kV L1901 Baia CT, pozarea unui stalp nou proiectat echipat cu separator orizontal si montarea unei cutii de distributie pe stalp existent.

*Suprafaţă de teren ocupată temporar: 9 mp (LEA)*

*Suprafaţă de teren ocupată definitiv: 3 mp (fundatii stalpi)*

Puterea aprobata este urmatoarea:

|  |  |  |
| --- | --- | --- |
|  | SituaţiaExistentă | Situaţia în primii 5 ani |
| 2016 | 2017 | 2018 | 2019  | 2020 |
| Puterea aprobată (kw/kVA) | - | 22/23.91 | 22/23.91 | 22/23.91 | 22/23.91 | 22/23.91 |

b)cumularea cu alte proiecte- nu este cazul

c)utilizarea resurselor naturale-nu este cazul.

d) producția de deșeuri: Deseurile vor fi sortate si vor fi depozitate temporar in incinta statiei, dupa care vor fi evacuate si valorificate prin societati autorizate ; Deseurile recuperabile (metalice, lemn, stica etc.) se predau spre valorificare societatilor autorizate; Nu se vor depozita materiale si echipamente pe sol, ci doar pe platforme special amenajate.

e)emisiile poluante, inclusiv zgomotul și alte surse de disconfort: emisiile vor rezulta în perioada de execuție a lucrărilor, din surse mobile ( mijloacele folosite la transportul materialelor), din lucrările efective realizate pentru executarea proiectului.Nivelul de zgomot nu va depași nivelul prevazut de STAS 10009/88 - “Acustica în constructii. Acustica urbana” – limitele admisibile ale nivelului de zgomot;

f) riscul de accident, ținându-se seama în special de substanțele și de tehnologiile utilizate –minor.

 3)**Localizarea proiectului**

a) utilizarea existentă a terenului: Terenul pe care se va amplasa constructia ,se afla in extravilanul, com.Baia , conform prevederilor Certificatului de Urbanism nr.51 din 13.12.2016, emis de PRIMARIA COMUNEI BAIA .

b)relativa abundență a resurselor naturale din zonă, calitatea și capacitatea regenerativă a acestora-nu este cazul.

c)capacitatea de absorbție a mediului, cu atenție deosebită pentru:

-zone umede-nu este cazul

-zone costiere- nu este cazul

-zone montane si cele împădurite-nu este cazul

-parcurile și rezervațiile naturale- nu este cazul

-ariile clasificate sau zonele protejate prin legislatia în vigoare, cum sunt: zone de protecție a faunei piscicole, bazine piscicole naturale și bazine piscicole amenajate, etc.- nu este cazul

-zone de protecție specială , mai ales cele desemnate prin OUG nr.57/2007, cu modificările și completările ulterioare, zonele prevăzute prin Legea nr.5/2000, zonele de protecție instituite conform prevederilor Legii apelor nr.107/1996 cu modificările și completările ulterioare și HG. nr.930/2005- amplasamentul proiectului se afla in aria naturala protejata **ROSPA0031 Delta Dunarii si Complexul Razim – Sinoe.** S-a obtinut in acest sens Avizul nr.13/22.02.2017 emis de catre ARBDD.

- ariile în care standardele de calitate a mediului stabilite de legislație au fost deja depășite- nu este cazul

- ariile dens populate-nu este cazul

-peisajele cu semnificație istorică, culturală și arheologică.- nu este cazul

 4) **Caracteristicile impactului potențial**

 -extinderea impactului: local ( influențează o arie limitată)

 -natura transfrontalieră a impactului- nu este cazul

 -mărimea și complexitatea impactului:

* + - 1. În perioada de execuție a proiectului impactul asupra factorilor de mediu va fi de scurtă durată ( temporar), redus, sursele de poluare fiind generate de lucrările propuse prin proiect.
			2. În perioada de exploatare-impact socio-economic.

- probabilitatea impactului: redusă în cazul în care sunt respectate prevederile proiectului.

- durata, frecvența și reversibilitatea impactului: în perioada de execuție a proiectului impactul asupra factorilor de mediu va fi de scurtă durată ( temporar), în perioada de exploatare va fi un impact redus ( reversibil) și unul socio-economic.

5) **Pe parcursul procedurii nu au fost înregistrate observaţii/comentarii din partea publicului.**

 Condiţiile de realizare a proiectului:

1.

* proiectul se va realiza conform documentaţiilor prezentate, cu respectarea prevederilor legislaţiei de protecţia mediului, în vigoare si a prevederilor actelor de reglementare emise de celelalte autoritati.
* lucrările se vor executa strict în perimetrul destinat prin proiect și nu se vor deteriora zonele învecinate perimetrului de desfǎşurare a lucrǎrilor.
* datorita executiei etapizate a lucrarilor si timpilor mici de executie, nu este necesara organizarea de șantier.
* după finalizarea investiţiei, zonele afectate de lucrari se vor elibera de toate resturile rezultate din constructie si se va reface stratul vegetal in zonele in care a fost afectat.
* eliminarea oricăror tipuri de deşeuri care ar putea afecta calitatea solului.
* deşeurile menajere şi din construcţii, rezultate în timpul executării lucrărilor , vor fi colectate selectiv și preluate de o societate autorizată în acest sens.
* nu se vor evacua nici un fel de deşeuri în alte locuri, decât în spaţiile special amenajate.
* utilajele utilizate pe durata de realizare a lucrǎrilor, precum şi mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului înconjurator cu combustibil ori material lubrifiant direct sau indirect.
* este interzisă parasirea incintei cu mijloacele de transport cu rotile/ caroseria autovehiculelor încărcate de noroi, în vederea evitării antrenării acestuia pe drumurile publice.
* beneficiarul răspunde de realizarea corectă a lucrărilor propuse, respectând condiţiile prezentate în memoriul de prezentare.
* beneficiarul va respecta condiţiile impuse prin Certificatul de Urbanism nr. Certificatului de Urbanism nr.51 din 13.12.2016, emis de PRIMARIA COMUNEI BAIA .
* titularul proiectului are obligaţia de a notifica în scris APM Tulcea despre orice modificare sau extindere a proiectului survenită după emiterea deciziei etapei de încadrare, înainte de realizarea modificării.
* la finalizarea lucrărilor se va notifica în scris APM Tulcea şi GNM Comisariatul Județean Tulcea în vederea efectuării controlului de specialitate pentru verificarea respectării prevederilor prezentei decizii şi a întocmirii procesului verbal care se anexează şi face parte integrantă din procesul verbal de recepţie la terminarea lucrărilor.
* prezenta decizie a etapei de încadrare este valabilă pe toată perioada punerii în aplicare a proiectului.
* conform prevederilor OUG nr.195/2005 privind protectia mediului, aprobata cu modificari prin Legea nr.265/2006, cu modificarile si completarile ulterioare – raspunderea pentru corectitudinea informatiilor puse la dispozitia autoritatii competente pentru protectia mediului si a publicului revine titularului proiectului.

Proiectul propus nu necesită parcurgerea celorlalte etape ale procedurii de evaluare adecvată.

.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Chim.Mirela – Aurelia RAICU**

Şef Serviciu Avize, Acorduri, Autorizatii,

Camelia Micu

Intocmit: Udrea Sanda Lucia

`Nr. A.A.A 527/07.03.2017